́ва, и ны́нѣ, гла́съ и҃: Ѡтвои́хъ зна́меніихъ, бцд̑е влд̑чце, сла́вится гора̀ поча́евская, и вся́къ язы́къ хрс̑тіа́нскій си́лу твою̀ исповѣ́дуетъ: и́хже ра́ди невѣ́рніи правовѣ́рни содѣ́яшася, грѣ́шніи въ покая́ніе пріидо́ша, лѣни́віи къ дх҃о́вному дѣ́ланію устреми́шася: и́мже и на́съ подража́ти, бл҃га́я, научѝ, тебѐ те́плѣ бл҃годари́ти устро́й на́съ, и воздви́гни вы́ну воспѣва́ти сла́ву сн҃а твоегѡ̀, єди́нагѡ ѿ ст҃ы́я тро̑цы сла́вимагѡ бг҃а на́шегѡ